b'\n_START_ARTICLE_\nSlavuty\xc4\x8dius\n_START_SECTION_\nIstorija\n_START_PARAGRAPH_\nSlavuty\xc4\x8diaus istorij\xc4\x85 svarb\xc5\xabs du momentai, Ukrainos vyriausyb\xc4\x97s tragi\xc5\xa1ki gyventojams sprendimai. Pirmasis periodas nuo 1986 m. rugs\xc4\x97jo iki 2000 m. gruod\xc5\xbeio 15 d., kai Slavuty\xc4\x8diaus gyventojai po \xc4\x8cernobylio AE katastrofos tur\xc4\x97jo dar keturiolika met\xc5\xb3 dirbti pavojingoje aplinkoje, ir antrasis periodas, kai \xc4\x8cernobylio AE buvo galutinai u\xc5\xbedaryta ir visas elektrin\xc4\x97s personalas buvo atleistas i\xc5\xa1 darbo. Mieste bedarbyst\xc4\x97 smarkiai vir\xc5\xa1ija visos Ukrainos lyg\xc4\xaf, ir sudaro apie 56 proc. vis\xc5\xb3 miesto gyventoj\xc5\xb3._NEWLINE_Slavuty\xc4\x8dius \xe2\x80\x93 pats jauniausias Ukrainos miestas. 1986 m. spalio 2 d. TSRS nutarimu buvo pasira\xc5\xa1yta sutartis d\xc4\x97l naujo miesto statybos buvusiems \xc4\x8cernobylio AE darbuotojams ir j\xc5\xb3 \xc5\xa1eim\xc5\xb3 nariams. Ir jau t\xc5\xb3 pa\xc4\x8di\xc5\xb3 met\xc5\xb3 lapkri\xc4\x8dio \xe2\x80\x93 gruod\xc5\xbeio m\xc4\x97nesiais buvo prad\xc4\x97tas miesto projektavimas, o jau gruod\xc5\xbeio pabaigoje prasid\xc4\x97jo miesto statybos, padedamos a\xc5\xa1tuonioms Taryb\xc5\xb3 S\xc4\x85jungos respublikoms. Pirmieji gyventojai mieste apsigyveno, jau 1987 m. kov\xc4\x85._NEWLINE_Slavuty\xc4\x8dius pastatytas netoli Repkinskio ir \xc4\x8cernigovo rajon\xc5\xb3 sienos (po TSRS subyr\xc4\x97jimo, Slavuty\xc4\x8dius atiteko Kijevo apskri\xc4\x8diai), tarp Dnepro ir Desnos upi\xc5\xb3 santakos. Nuo Slavuty\xc4\x8diaus iki Kijevo \xe2\x80\x93 200 km, o iki buvusios \xc4\x8cernobylio AE ir Pripet\xc4\x97s \xe2\x80\x93 50 km._NEWLINE_Miesto u\xc5\xbestatymo teritorija u\xc5\xbeima 253 ha, o bendroje teritorijoje miestas apima 500 ha plot\xc4\x85._NEWLINE_Miesto projektuojant ir statant dalyvavo architektai ir statybininkai a\xc5\xa1tuoni\xc5\xb3 Taryb\xc5\xb3 S\xc4\x85jungos respublik\xc5\xb3: Lietuvos, Latvijos, Estijos, Gruzijos, Azerbaid\xc5\xbeano, Arm\xc4\x97nijos, Ukrainos ir Rusijos. \xc5\xa0ali\xc5\xb3, dalyvavusi\xc5\xb3 ir pad\xc4\x97jusi\xc5\xb3 statyti miest\xc4\x85 garbei, miesto gyvenamieji rajonai pavadinti b\xc5\xabtent t\xc5\xb3 \xc5\xa1ali\xc5\xb3, miest\xc5\xb3, ar upi\xc5\xb3 tekan\xc4\x8di\xc5\xb3 per jas vardais.\n_START_SECTION_\nRajonai\n_START_PARAGRAPH_\nSlavuty\xc4\x8dius skirstomas \xc4\xaf 13 rajon\xc5\xb3: Bakinskio, Belgorodo, Dobrininskio, Jerevano, Vilniaus, Kijevo, Leningrado, Maskvos, Rygos, Talino, Tblisio, \xc4\x8cernigovo bei Pe\xc4\x8dioros._NEWLINE_Kiekvienas i\xc5\xa1 rajon\xc5\xb3 turi savit\xc4\x85 architekt\xc5\xabr\xc4\x85 ir atmosfer\xc4\x85.\n_START_SECTION_\nInfrastrukt\xc5\xabra\n_START_PARAGRAPH_\nU\xc5\xbe met\xc5\xb3 (1988 m.), nuo miesto pastatymo, Slavuty\xc4\x8diuje, buvo sukurta socialin\xc4\x97 infrastrukt\xc5\xabra. Mieste pastatytos keturios vidurin\xc4\x97s mokyklos, Lic\xc4\x97jus, biblioteka vaikams, fizinio lavinimo kompleksai sergantiems nuo radiacijos vaikams, taip pat, vaik\xc5\xb3 namai. Pramogoms mieste, \xc4\xafrengtas stadionas, jacht\xc5\xb3 klubas._NEWLINE_Mieste veikia 10 socialini\xc5\xb3 grupi\xc5\xb3 pa\xc5\xbeeid\xc5\xbeiamiausiems miesto gyventojams. Tai \xe2\x80\x93 profilaktika sergantiems narkomanija ir alkoholizmu, vaik\xc5\xb3-invalid\xc5\xb3 reabilitacija, mokslinis \xc5\xa1vietimas ir i\xc5\xa1silavinimas._NEWLINE_Ikimokyklin\xc4\x97 sistema veikia \xc5\xa1e\xc5\xa1iose miesto vaik\xc5\xb3 dar\xc5\xbeeliuose. Kiekviename vaik\xc5\xb3 dar\xc5\xbeelyje yra muzikin\xc4\x97s ir sporto sal\xc4\x97s, baseinas._NEWLINE_Tai pat mieste yra jaunimo centras, interneto kavin\xc4\x97, ligonin\xc4\x97 ir vie\xc5\xa1butis.\n_START_SECTION_\nGyventojai\n_START_PARAGRAPH_\nDal\xc4\xaf gyventoj\xc5\xb3 sudaro buv\xc4\x99 Pripet\xc4\x97s miesto gyventojai. I\xc5\xa1 j\xc5\xb3, a\xc5\xa1tuoni t\xc5\xabkstan\xc4\x8diai 1986 m. buvo dar vaikais. Galutiniame rezultate, beveik visi miesto gyventojai ken\xc4\x8dia nuo radiacijos sukelt\xc5\xb3 lig\xc5\xb3. Yra gyventoj\xc5\xb3, kurie po \xc5\xa1iai dienai pri\xc5\xbei\xc5\xabri aplink\xc4\x85 \xc4\x8cernobylio AE teritorijoje._NEWLINE_Slavuty\xc4\x8diaus mieste vyrauja ypa\xc4\x8d didelis gyventoj\xc5\xb3 mirtingumas. Tre\xc4\x8ddalis miesto gyventoj\xc5\xb3 \xe2\x80\x93 sergantys vaikai, kurie d\xc4\x97l t\xc4\x97v\xc5\xb3 nedarbo ken\xc4\x8dia maisto ir b\xc5\xabtiniausi\xc5\xb3 daikt\xc5\xb3 nepritekli\xc5\xb3.\n_START_SECTION_\nMiestai partneriai\n_START_PARAGRAPH_\nVisaginas, Lietuva.'